Vakt (tidsenhet)

Vakt er en gammel tidsenhet. Den ble brukt i sjøfarten og er på fire timer. Det går åtte glass på en vakt.

 Bakgrunn 
Døgnet om bord på skip og fartøy har tradisjonelt blitt delt i seks vakter, hver på fire timer. De seks vaktene er:
 Fra  Til Kallenavn 00.00 04.00 Hundevakt 04.00 08.00 Dagvakt 08.00 12.00 Formiddagsvakt 12.00 16.00 Kjelltørn 16.00 20.00 Plattfot 20.00 24.00 Førstevakt

Hver vakt deles videre inn i åtte glass, dermed blir ett glass ½ time. Med skipsklokka gis klemt ved glass for å angi hvor lang tid som er gått av vakten. Hver hele time angis med dobbeltslag, og hver halvtime med enkeltslag. For hundevakten får en:
 Glass Tid Antall slag 1 glass 00.30 Ett enkeltslag 2 glass 01.00 Ett dobbeltslag 3 glass 01.30 Ett dobbeltslag og ett enkeltslag 4 glass 02.00 To dobbeltslag 5 glass 02.30 To dobbeltslag og ett enkelslag6 glass03.00 Tre dobbeltslag7 glass03.30Tre dobbeltslag og ett enkeltslag8 glass04.00Fire dobbeltslag

På denne måten holdes mannskapet orientert om døgnet og vaktens gang. En må anta at ordet «glass» her har sin opprinnelse i at tiden tidligere ble målt med timeglass. De tidligste urverk var utelukkende pendelurverk. Et pendelurverk er ubrukelig om bord, siden sjøgangen vil forstyrre pendelens gang og gjøre uret upresist. Timeglass er upåvirket av sjøgang.

 Se også 
 Vakthavende offiser

 Referanser 

Kategori:Gamle måleenheter
Kategori:Tidsenheter
Kategori:Sjøfart